Държавен вестник, бр. 34, 2010 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  34
2. организация на дейността на НЕЛК, 
която включва оценяване на: организационни 
умения, инициативност, борба с корупцията, 
умения за работа в екип, медийна политика;
3. обем, качество и ефективност на дей­
ността на НЕЛК.
(7) Въз основа на комплексен анализ на 
дейността по показателите съобразно ал. 6 
атестацията може да бъде:
1. отрицателна;
2. неудовлетворителна;
3. добра;
4. много добра.
(8) За резултатите от атестацията комиси­
ята съставя атестационна карта и запознава 
с нейното съдържание директора, който я 
подписва.
(9) Ако директорът не е съгласен с по­
ставената оценка, може да подаде писмено 
възражение, в което посочва мотивите за 
своето несъгласие.
(10) Възражението се подава до минис­
търа на здравеопазването в 3-дневен срок 
от датата, на която директорът е подписал 
атестационната карта.
(11) Министърът на здравеопазването е 
длъжен да се произнесе по възражението 
в 10-дневен срок от получаването му, като 
неговото решение е окончателно.
(12) Министърът на здравеопазването може 
да приеме възражението за основателно или 
да го отхвърли.
(13) Когато министърът на здравеопазва­
нето приеме възражението за основателно, 
се провежда ново атестиране в срок до един 
месец от неговото решение.
(14) Попълнените и подписаните атеста­
ционни карти се съхраняват в личното досие 
на директора.
(15) Министърът на здравеопазването може 
да прекрати трудовото правоотношение на 
директора на НЕЛК, ако е получил отрица­
телна атестация, с предизвестие по чл. 328, 
ал. 1, т. 5 от Кодекса на труда.
Чл. 43. Специализираните състави на 
НЕЛК:
1. разглеждат и се произнасят по обжал­
ваните решения на ДЕЛК/ТЕЛК;
2. оказват методическа помощ и контрол 
по организацията и качеството на експертната 
дейност на ДЕЛК/ТЕЛК;
3. участват в разработването на норматив­
ната уредба относно медицинската експертиза;
4. провеждат обучение на работещите в 
ДЕЛК/ТЕЛК;
5. освидетелстват на място лица, които 
по медицински показания не са в състояние 
да се явят в НЕЛК по реда на чл. 33, ал. 4; 
освидетелстване на лица на място може да 
се извърши и по преценка на директора на 
НЕЛК;
6. участват в проверки по медицинската 
експертиза в лечебните заведения в страната;
7. оказват методическа помощ на дейността 
на РКМЕ;
8. отказват откриване на процедура при 
недопустимост на жалбата;
9. прекратяват процедурата в НЕЛК за 
лицата по чл. 50, ал. 3.
Чл. 44. Председателите на съставите на 
НЕЛК:
1. планират, организират и ръководят ця­
лостната дейност на състава;
2. осигуряват клинико-експертното изясня­
ване на отделните случаи и колективното им 
обсъждане и решаване от състава;
3. носят отговорност за своевременността 
и качеството на експертните решения;
4. организират и провеждат мероприятия за 
повишаване квалификацията на лекарите от 
състава и на останалите органи на медицин­
ската експертиза по съответната специалност.
Чл. 45. (1) При обжалване на експертни 
решения на ДЕЛК/ТЕЛК Националната 
експертна лекарска комисия се произнася 
по всички поводи, предвидени в наредбата 
по чл. 101, ал. 6 от Закона за здравето, кои­
то са посочени в жалбата, включително по 
състоянието на работоспособността/вида и 
степента на увреждане на лицето към момента 
на постановяване на обжалваното решение.
(2) При заболявания, по които ДЕЛК/ТЕЛК 
не се е произнесла и са съществували към 
момента на постановяване на експертното 
решение, НЕЛК отменя и връща експертното 
решение на ДЕЛК/ТЕЛК за ново произнасяне.
(3) При обжалване на експертни решения 
на ДЕЛК/ТЕЛК Националната експертна 
лекарска комисия не се произнася по забо­
лявания, възникнали след постановяване на 
експертното решение. 
(4) При обжалване на решения на ТЕЛК по 
експертизата на временната неработоспособ­
ност НЕЛК се произнася по всички приложени 
от жалбоподателя болнични листове, които 
са обсъждани в решението на ТЕЛК.
Чл. 46. (1) Националната експертна лекар­
ска комисия може да събира допълнителни 
данни за заболяването и работоспособност­
та/вида и степента на увреждане на лицата, 
както и да иска мнението на специалисти от 
лечебни заведения, научноизследователски 
институти и на националните консултанти.
(2) В случаите по ал. 1 НЕЛК насочва бол­
ните за диагностично уточняване в лечебни 
заведения по своя преценка.
Чл. 47. (1) Националната експертна лекар­
ска комисия постановява своите решения в 
срок 3 месеца от датата на постъпване на 
медицинските документи.
(2) При временна неработоспособност 
срокът по ал. 1 е 15 дни.